google/wiki40b huggingface dataset:
Robin Williams

Biografi

Williams ble født 21. juli 1951 i Chicago i Illinois, og vokste opp i Bloomfield Hills i Michigan og i Marin County i California. Hans far Robert Fitzgerald Williams var av skotsk, walisisk og irsk opphav, og var leder for Ford Motor Company i midtøsten i USA. Williams' mor var født i New Orleans, og fotomodell.
Williams fikk oppmerksomhet da han gjorde et stand-up-show i San Francisco. Etter å ha fullført studiene ved Claremont McKenna College, og ved The Juilliard School, fikk han en rolle av Gerry Marshall i TV-serien Happy Days som romvesenet «Mork». «Mork» ble så populær blant seerne at det førte til en egen TV-serie, Mork and Mindy, som gikk i USA fra 1978 til 1982.
Størsteparten av Williams' skuespillerkarriere var innen kinofilmer, men han hadde noen bemerkelsesverdige opptredener på teaterscenen også. Hans første hovedrolle var i filmen Skipper'n i 1980, og Garp og hans verden i 1982. Begge disse filmene hadde et lavt billettsalg, men filmen Good Morning, Vietnam fra 1987 ble nominert til Oscar, og gjorde at Williams ble verdenskjent som skuespiller. Williams var også kjent som en flink stemmeskuespiller, og gav stemme til flere animerte filmer, som Aladdin (1992) og Robotene (2005).
I 1997 vant Williams Oscar for beste birolle som psykolog i filmen Den enestående Will Hunting.
Han var også godt kjent for sine ville improteater-opptredender og parodier. Han var en talentfull imitator, og kunne gå inn og ut av roller ekstremt raskt. Williams uttalte at han begynte med parodier og imitasjoner som barn, da han etterlignet sørstatsdialekten til sin tante. Han deltok også som gjest på improvisasjonsprogrammet Whose Line Is It Anyway?.
Williams' første ekteskap var med Valerie Velardi den 4. juni 1978. De to fikk ett barn sammen, Zachary. Dette ekteskapet endte i 1988, og i 1989 giftet han seg for andre gang, med Marsha Garces. De fikk to barn sammen.
He og hans kone grunnla Windfall Foundation, en filantropisk organisasjon som samler inn penger til flere veldedige saker. Williams viet mye energi til veldedighetsarbeid, blant annet for Comic Relief. Han var også sykkelfan, og eide visstnok hundrevis av sykler og deltok i Tour de France. Gjennom sine interesser for sykling var han en god venn og tilhenger av Lance Armstrong og hans stiftelse, og opptrådte ofte på stiftelsens begivenheter. Han har en stjerne på Hollywood Walk of Fame.

Død

Williams ble funnet bevisstløs 11. august 2014 i sitt hjem i Paradise Cay i California. Han ble erklært død kort tid etter at nødetatene kom til stedet klokka 12 lokal tid. Han hadde tatt sitt eget liv, sannsynligvis på grunn av uhelbredelig demens med Lewy-legemer.
Randsfjordkonflikten

Randsfjordkonflikten var en arbeidskonflikt mellom skogseiere og skogsarbeidere i Randsfjordområdet som varte fra 1929 til 1936. Den regnes som en av de hardeste og lengste av en rekke slike konflikter i mellomkrigstiden, som også inkluderte Julussakonflikten i 1927. Konfliktene hadde sitt opphav i drastisk synkende tømmerpriser fra 1920-21, som førte til at skogseierne både senket skogsarbeidernes lønn og satte fløting av tømmer ut på anbud. Fløterne, som var organisert i det nystartede Norsk Skog- og Landarbeiderforbund, motsatte seg anbudsordningen sterkt, og krevde isteden tariffavtale. Konflikten ble prinsipielt viktig fordi den ikke bare handlet om lønn, men også om organisasjons- og forhandlingsrett. Konflikten rammet skogsarbeiderne hardt. I skog- og fjellbygda Torpa var så mange som 3- 400 menn uten innteksgivende arbeid. Dette var fordi det nesten ikke var andre muligheter for jobb. Torpa ble da også den bygda hvor nøden var størst.
I 1933 trådte Randsfjord-saken inn i storkonfliktens periode, der hele Drammensvassdragets treforedlingsindustri ble omfattet. Etter hvert ble saken behandlet i både Arbeidsretten og boikottdomstolen. I boikottdomstolen fikk Skog og Land medhold med fire mot én stemme – Oslo Høyres, og senere ordfører i hovedstaden, Rolf Stranger. Skogsarbeidernes sakfører var Trygve Lie.
Konflikten endte med at skogeiernes anbudssystem ble avskaffet i 1936, og skogsarbeiderne fikk tariffavtale. Lønnsmessig førte overenskomsten også til bedrede forhold, men det viktigste var tariffprinsippene og organisasjonsretten.
Hallingkast

Hallingkastet regnes som et av høydepunktene i framføringa av hallingdansen. Hallingkast er en akrobatisk prestasjon, og det har i mange år blitt konkurrert om hvem som kan sparke høyest (gjøre det høyeste rundkastet) – historiske kilder fra nyere tid forteller om dansere som har nådd bortimot tre meter opp i været.
Hallingkastet tar utgangspunkt i et rundkast og et saksespark, utført mens danseren kaster seg bakover. Til sammen gjør dette at danseren får oppdrift nok til å nå høyt.
Kunststykket er å treffe en hatt med den ene foten («sparke hatten»). Hatten henger på en stav (som vanligvis holdes av ei jente), og skal helst fly av gårde så langt som mulig. Vinneren bestemmes av hvilken hallingdanser som har det høyeste kastet. Det er vanlig at danseren sjøl avgjør høyda på hatten før han gjør kastet.
Hallingkastet kan utføres på to måter, med og uten stempling. Stempelkastet regnes som det gjeveste, og navnet tilsier at danseren når golvet med føttene samla (han «stempler» i golvet).

Historiske kast

Det mest kjente kastet i Norgeshistoria kan nok tilskrives hallingen Blank-Ola, som gjorde kast etter at han hadde slått ned sorenskriveren i Sogndal i 1683.
Chromalizus

Utseende

Nokså store, slanke, metallisk grønne eller fiolette trebukker. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, ikke fortykkede, ofte rødlige.

Levevis

Larvene utvikler seg i ved av løvtrær.

Utbredelse

Slekten er vidt utbredt i Afrika.
Leptaschema

Utseende

Enicodini er middelsstore, mer eller mindre brunlige trebukker. Antennene er noe kortere enn kroppen, pronotum uten pigger på sidene. På beina er lårene noe fortykkede. Dekkvingene er trukket ut til sprikende spisser bak og har gjerne hvite lengdestriper.

Utbredelse

Slekten er hjemmehørende på Ny-Caledonia.
Leofwine Godwinson

Leofwine Godwinson (født ca. 1035, død 4. oktober 1066) var en yngre bror av kong Harald Godwinson, og den femte sønnen av Godwin, jarl av Wessex.
Da familien ble forvist fra England i 1051 dro Leofwine sammen med Harald til Irland. Han kom tilbake til England det påfølgende året sammen med resten av familien. Han var dog ikke til stede ved farens dødsseng i april 1053.
Etter farens død i 1053 greide sønnene til Godwin å beholde og styrke sin mektige posisjon i det angelsaksiske England. Harald arvet jarledømmet Wessex og ble den nest mektigste i England etter kongen. Leofwine ble gjort til jarl av Kent, Essex, Middlesex, Hertford, Surrey og antagelig Buckinghamshire en gang mellom 1055 og 1057. Sammen med sin bror Gyrth Godwinsons jarldømmer i East Anglia, Cambridgeshire og Oxfordshire kontrollerte familien hele østlige England. I tillegg var broren Toste Godwinson for en tid jarl av Northumbria og søsteren Edith av Wessex var gift med kongen, Edvard Bekjenneren. Da broren Harald sto nærmest til å etterfølge den barnløse kongen var det bare utenlandske krefter som truet familiens posisjon, først og fremst Vilhelm Bastarden, hertug av Normandie.
Leofwine ble drept i slaget ved Hastings i 1066 sammen med brødre Harald og Gyrth.
I BBCs TV-serie i to deler, Conquest (1966) ble Leofwine portrettert av skuespilleren Sebastian Breaks.
Vilhelm av Norwich

Sankt Vilhelm av Norwich (engelsk: William of Norwich; født 1132?, død 22. mars 1144) var en engelsk gutt som ble brutalt drept, angivelig av hele det jødiske samfunnet i Norwich. Selv om det hadde vært flere lignende påståtte ritualdrap foretatt av jøder gjennom hele den europeisk historie, var dette den første middelalderske anklagen om ritualdrap rettet mot jøder.
Det angivelige ritualdrapet ble det vikrigste utgangspunktet for ritualmordlegenden som stadig vekk gjorde seg gjeldende i Europa, det vil si, en forestilling om kristenfiendtlige jøder som dreper kristne barn på vis som gir assosiasjoner til Jesu skjebne.

Forsvinning, funn, rettssak

Vilhelm var som en 12 år gammel gutt, en lærlingsgarver som regelmessig kom i kontakt med jøder og besøkte dem hjemme som en del av handelen. Han ble sist sett da han gikk inn til en lokal jødisk familie, før han forsvant helt til den lemlestede kroppen ble funnet.
Jødiske mistenkte ble anklaget til en storjury. Sherrifen grep inn på grunnlag av at storjuryen ikke tiltale de beskyldte siden de var direkte underkastet Kongen. De beskyldte ble løslatt, og saken ble ikke oppklart. Etter hvert ble Vilhelm æret martyrstatus og ble et symbol på vanlige menneskers frihet mot jødisk kristendomsfiendskap og adelig gjerrighet. Han ble rett etter sett på som en lokal helgen i Norwich etter at mirakler ble tilegnet han.

Beretningen

Beretningen er nedskrevet i De Vita et passione sci Willelmi martiris norwic («St. Vilhelm an Norwichs liv og mirakler»), et latinsk verk påbegynt kort etter hendelsen, og skrevet av munken Thomas av Monmouth. Syvende og siste bind kom i 1173 - hovedpåstandene fremgår allerede i første bind.
Ifølge denne fremstillingen ble buntmakerlærlingen Vilhelm i all hemmelighet drept på rituelt vis den 22. mars 1144, ved en korsfestelse, som var den annen dag av den jødiske pessachfest. Liket ble, skriver han, gjemt unna på langfredag 1144 i Thorpe Wood, en skog nær Norwich. Etter at liket ble funnet påskeaften, falt mistanken på Norwichs jøder - kronikøren Thomas av Monmouth sier om et «drømmeåsyn» som fremstod for Vilhelms mor.
Forfatteren av bereningen, Thomas, var en munk i benediktinerklosteret i Norwich som er blitt beskrevet som «en umåtelig godtroende person» av historikere som har skrevet verk som har blitt grunnlaget til talløse beretninger og fortellinger.
Dr. Jessopp av Norwich, en av redaktørene i Thomas sitt verk, mener av Thomas tilhører de som «bedrar og blir bedratt».
Fellesforbundet

Fellesforbundet er et norsk fagforbund som ble opprettet 8. mai 1988, etter en sammenslåing av Norsk Jern- og Metallarbeiderforbund,  Norsk Bygningsindustriarbeiderforbund, Bekledningsarbeiderforbundet, Norsk Papirindustriarbeiderforbund og Norsk Skog- og Landarbeiderforbund.
Senere har også Norsk Grafisk Forbund gått inn i forbundet, gjeldende fra 1. januar 2006, og 1. juni 2007 ble også Hotell- og Restaurantarbeiderforbundet (HRAF) en del av Fellesforbundet.
Sammenslutningen gjør at forbundet har medlemmer innenfor verkstedindustrien, byggfag- og byggeindustrien, treforedling, skog og landbruk, oppdrettsnæring, tekstil- og konfeksjonsbransjen, grafisk virksomhet og hotell- og restaurantbransjen.
Fellesforbundet er Landsorganisasjonens største forbund i privat sektor (om lag 142 600 medlemmer pr. september 2016). 
Fellesforbundet gir ut Magasinet for fagorganiserte.
Zulphis

Utseende

En middelsstor, avlang, mørkt brunlig trebukk med lyse lengdestriper på dekkvingene. Antennene er ganske tynne, noe lengre enn kroppen, hvert ledd med lys rot og svart spiss. Pronotum er nesten sylindrisk med en liten tann på hver side. Dekkvingene er jevnbrede, nokså lange, med lyse tegninger. I den fremre delen er det tre lengdestriper på hver dekkvinge, disse står skrått ovenfor hverandre slik at de til sammen danner en "V". Nær spissen er det to gaffeldelte, lyse striper. Beina er middels lange, slanke.

Utbredelse

Artene er endemiske for Madagaskar.
Skopolamin

Skopolamin, C₁₇H₂₁NO₄, er en av de tropane alkaloidene som inneholder et epoksid. Den forekommer i mange arter i søtvierfamilien, for eksempel i piggeple, Datura stramonium, bulmeurt, Hyoscyamus niger og engletrompet, Brugmansia  sp.
Stoffet, som er svært giftig, fungerer som kompetetiv acetylkolinantagonist ved M1-reseptorer. Substansen er svært hallusinogen, og kan forårsake delirium og vrangforestillinger. Det er muskelavslappende og beroligende. Skopolamin er ikke narkotikaklasset. Innen moderne medisin anvendes skopolamin for eksempel i preparatene Scopoderm, Morfin-skopolamin og i visse middel mot reisesyke. Det har også vært anvendt i såkalte sannhetsserum.
Sommerhit

Sommerhit er en låt innen popmusikken som nyter stor popularitet på sommeren, og siden forsvinner fra rampelyset. Om sommeren har folk ferie og god tid til å høre på musikk, dette fører til at man raskere går lei av sanger. 
Da radiokanalen P4 Radio Hele Norge i 2007 kåret tidenes sommerhit vant «Seasons in the Sun» med Terry Jacks. I Dagbladets kåring i 2003 vant «Idyll» med Postgirobygget foran «Sommartider» med Gyllene Tider og «Summer of '69» med Bryan Adams.
Punky – ei jente med tæl

Handling

Punky Brewster er en syv år gammel jente som er tøff og har mengder med selvtillit og pågangsmot. Dette skal komme godt med den dagen hun blir etterlatt av sin egen mor på et kjøpesenter i Chicago. Sammen med sin trofaste venn, hunden Brandon, bestemmer Punky seg for å finne et nytt sted å bo. Det finner hun i et gammelt hus hvor enkemannen Henry bor. Punky bestemmer seg for at Henry skal bli hennes nye far. Henry går Ikke umiddelbart med på det, men etterhvert oppstår det et vennskap mellom Punky og Henry. Henry forsøker å hjelpe henne med å oppspore moren, men da det ikke lykkes ender hun opp på barnehjem. Hun rømmer imidlertid og etterhvert blir Henry hennes fosterfar.

Sang

Åpningssangen "Every Time I Turn Around", ble komponert av Judy Hart Angelo og Gary Portnoy og fremført av Portnoy.
Statens seniorråd

Statens seniorråd er et rådgivende organ for sentrale myndigheter i spørsmål som gjelder seniorpolitikk. Rådet er oppnevnt av regjeringen og tar opp forhold som angår seniorers aktivitet og deltakelse i samfunnslivet. Rådet er administrativt underlagt Helse- og omsorgsdepartementet og har sitt sekretariat i Helsedirektoratet.
Statens seniorråd oppnevnes av regjeringen for en periode på fire år. Det består av 10 medlemmer som representerer bred samfunnsmessig erfaring. Ett av medlemmene oppnevnes etter forslag fra Norsk Pensjonistforbund. Rådet møtes 5-6 ganger i året.
Statens seniorråd har en rådgivende rolle overfor styrende myndigheter om forhold som gjelder seniorers aktivitet og deltakelse i samfunnet. I tillegg har rådet en veiviserfunksjon overfor publikum og private og offentlige instanser. Hoveddelen av veiviserfunksjonen ivaretas gjennom nettstedet  Seniorporten.no.

Medlemmer 2014-2017

Wenche Frogn Sellæg, Overhalla, leder
Erik Råd Herlofsen, Oslo, nestleder
Carl I. Hagen, Oslo
Tora Aasland, Bryne
Rita Lekang, Bodø
Hans Olav Tungesvik, Skånevik
Turid Wickstrand Iversen, Drammen
Ole Mathis Hetta, Stavanger
Eva Khan, Oslo
Liv Thun, Steinkjer
Ingebrigt Davik

Liv og virke

Ingebrigt Davik var fra øya Fjørtofta i Haram kommune på Sunnmøre. Familien flyttet til Brattvåg da Ingebrigt var 6 år gammel. Under krigen i Norge i 1940 dro familien til Island om bord på familiens båt «Koralen» .  Han utdannet seg som lærer på Hamar, og siden som musikkpedagog. 
Han begynte i radio i 1959 med fortellingene fra Taremareby, et eventyrlig undervannssamfunn av skalldyr, fisk og vekster. Oppfølgeren om Rokke-Gina kom i 1962. Seinere lagde han barnetimer om det underlige  i Lissomskogen og om måkefamilien i Kekkek og Kjia på Kjaholmen.
Davik deltok i flere episoder av barne-tv-programserien Kosekroken på 1960-tallet. I episoden som ble sendt 15. desember 1966 gjorde NRK nytte av at Davik behersket islandsk flytende. Episoden hadde Island som hovedtema, og et stykke ut i handlingen kom Davik inn døren til «tante Ragne» (Ragne Tangen), «vaktmesteren» (Svein Byhring) og «postmannen» (Ulf Wengård), som ikke skjønte hva Davik sa til dem fordi han henvendte seg til dem på islandsk.
Mye av stoffet, særlig om Taremareby og Rokke-Gina, ble også brukt i barneprogram på fjernsynet. Ingebrigt Davik var også norsk forteller i den britiske animasjonsserien Romlingane (The Clangers) som ble sendt på NRKs Barne-TV i 1972 og 1986.
Ingebrigt Davik utgav flere barnebøker, både med historiene fra opplesningsseriene og visesamlinger med egne og andres viser. Han oversatte også flere radiodramatiseringer av barnebøker til norsk.

Ingebrigt Davik-huset

Kulturhuset i Haram kommune, som ligger i Brattvåg, fikk navnet Ingebrigt Davik-huset da det ble åpnet 25. mars 2006. Utenfor kulturhuset står en byste av Davik, laget av Ola Stavseng.
Cyphogastra

Utseende

Middelsstore til ganske store, blankt metalliske praktbiller. Slekten kan kjennes på at dekkvingene er langt tilspisset, på undersiden er thorax dypt hvelvet men bakkroppen smalner bratt oppover slik at billens bakende også blir spiss sett fra siden.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sørøst-Asia, særlig Indonesia.
Nøisomhet

Nøisomhet, Nøisomhed på Fannestrand rett øst for Molde er en eiendom fra slutten av 1700-tallet. Hovedbygningen ble oppført i 1797 av Mathias Joacim Goldt, landfysikus i Romsdal Amt og lege ved Reknes Hospital. Eiendommen var opprinnelig ment som et landsted, men Goldt bosatte seg på Nøisomhed fra ca. 1800. Hovedbygningen er oppført i palladiansk stil, en variant av 1700-tallet nyklassisme. De karakteristiske stilstrekkene er søylegangen av tre rundt fasadene og det bratte valmtaket med sval. Midtaksen er aksentuert med en bred takark. Hagen ble anlagt på samme tid og gikk helt ned til Fannestrandvegen og Romsdalsfjorden.
Etter at eiendommen i noen år var eid av Peder L. M. Bull ble den overtatt av amtmann Ole Hannibal Sommerfeldt som flyttet inn i 1808. Han oppførte fløybygningen med amtmannens kontor. Allerede i 1812 ble den solgt videre til den nye amtmannen og eidsvollsmannen Hilmar Meincke Krohg som var eier frem til 1851. Amtmannenens enkefrue og sønn var så eier i noen år, før kjøpmannen Bastian Width overtok i 1870 som den første i en rekke av mange kjøpmenn. I 1996 ble eiendommen overtatt av av Berg Jacobsen Gruppen med Erik Berg og Stig Jacobsen i spissen. De restaurerte eiendommen og oppførte et nytt kontorbygg og gjenskapte dermed det opprinnelige tunet.
Hovedbygningen ble fredet av Riksantikvaren i 1923.
Sierrasteroma

Utseende

En middelsstor (vingespenn ca. 35 millimeter), bredvinget, brun sommerfugl. Vingenes ytterkant er noe bølgete. Oversiden mangler øyeflekker.

Utbredelse

Arten er utbredt i Colombia der den lever i fjellkjeden Sierra Nevada de Santa Marta.
Hallingstuene

Hallingstuene er en tradisjonsrik restaurant på Geilo, Hallingdal, Buskerud. 
På Hallingstuene servered hovedsakelig vilt, men også andre retter.
Restauranten blir drevet av Frode Aga og kona, Berit Kongsvik, noe de har gjort siden 1989.
Hallingstuene er også hedret med to glass av vinguiden Winespectator for sin vinkjeller.
Gnorimotrichius signatus

Utseende

En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.

Utbredelse

Arten er utbredt på Taiwan.
1. divisjon bandy for herrer 2004/05

1. divisjon bandy for herrer 2004/05 var det nest øverste nivået i norsk bandy sesongen 2004/05. Serien startet 16. november 2004 og varte til 15. februar 2005. Deretter var det kvalifiseringsspill for opprykk og nedrykk.
Charlottes tryllevev (1973)

Charlottes tryllevev (originaltittel: Charlotte's Web) er en amerikansk animert familiefilm fra 1973, basert på E. B. Whites barnebok ved samme navn fra 1952.
Filmen er produsert av Joseph Barbera og William Hanna, eller Hanna-Barbera, med Skytten Productions og regissert av Charles A. Nichols og Iwao Takamoto. Musikken og sangtekstene ble skrevet og komponert av Sherman Brothers, som tidligere har skrevet musikk for familiefilmer som Jungelboken (1967) og Chitty Chitty Bang Bang.
De originale amerikanske stemmene i filmen har blant andre Henry Gibson, Debbie Reynolds, Paul Lynde, Agnes Moorehead, Pamelyn Ferdin, Bob Holt, Joan Gerber, John Stephenson, Don Messick, Rex Allen, Martha Scott, Herb Vigran, og Dave Madden.
Filmen ble sluppet av Paramount Pictures i USA 1. mars 1973. Den hadde hatt førpremiere i New York City 22. februar 1973, og ble sluppet i Vest-Tyskland 30. mars 1973, i Sverige 11. august og 25. august i Japan. Filmen ble utgitt på video av i Norge av Select video på begynnelsen av 1980-tallet under tittelen Den syngende gris.
I 2003 ble det gitt ut en oppfølger til filmen; Wilburs store eventyr. En live action-versjon av filmen, Charlottes tryllevev (2006), ble filmatisert i 2006.
Sami Khedira

Landslaget

3. mars 2010 fikk han sin første landskamp for Tyskland mot Argentina. 10. juli 2010 scoret han sitt første landslagsmål mot Uruguay. Dette var også hans første mål i VM.
Han deltok i fotball-VM både i 2010 og 2014, samt fotball-EM i 2012.
Han ble tatt ut i Tysklands EM-tropp til EM i Frankrike 2016.
Han ble tatt ut i Tysklands tropp til VM i fotball 2018 i Russland.
Sølvtanagar

Utbredelse

Den forekommer i Bolivia, Ecuador og Peru.
Hodeskade

Forekomst

Insidensen av sykehusinnleggelse som følge av hodeskader i Skandinavia er 200 per 100,000 per år (0.2% av befolkningen)  Dødeligheten av hodeskader er 5 per 100,000 i Nord-Amerika og 9 per 100,000 in Storbritannia.

Symptomer

Vanlige symptomer ved små hodeskader er hodepine, kvalme, svimmelhet, nedsatt hukommelse og dårlig konsentrasjonsevne. Symptomer som kan tyde på alvorlig skade er økende eller sterk hodepine, gjentatte episoder med kvalme og brekninger, nedsatt bevissthet og forvirring.
Grunnkretser i Lund kommune

Grunnkretser i Lund kommune er delområder og grunnkretser som seksjonerer Lund kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Sohrevardi

«Shahāb ad-Dīn» Yahya ibn Habash as-Suhrawardī (født i 1155, død i 1191), også kjent som Sohrevardi, var en persisk muslimsk filosof og en sufi fra Zanjan. Han var inspirert av zoroastisk filosofi og nyplatonisme.
Bannlyst Discography

Bannlyst Discography er et samlealbum med Bannlyst, utgitt i 2008.
Uran-thorium-datering

Uran-thorium-datering er en form for radiometrisk datering basert på radioaktiv nedbryting av uranisotoper som i prosessen brytes ned til thorium (Th230).
Siden startmaterialet er vannløselig, mens sluttproduktet ikke er det, kan for eksempel vannoppløst U238 og U235 trenge ned i huler og bindes i kalktuff og stalagmitter, som på avsetningstidspunktet ikke inneholder nedbrytningsprodukter av uran. Det radioaktive uret starter nå å tikke, og ved å måle andelen nedbrytningsisotoper kan alderen på kalklaget bestemmes.
Med denne metoden er det mulig å datere prøver med en alder av i overkant av 500 000 år.
Ayako Kitamoto

Landslaget

Ayako Kitamoto spilte 17 landskamper for Japans kvinnelandslag.